寄西禪驥無稱
作者：釋居簡
朝代：宋

paragraphs: 凌霄峰頂三年別，信亦不通書不達。
怡山素約已休論，更欲染雲歌一鉢。
鷦鷯一枝在林杪，三穴空嗟秋兔狡。
况復疎慵與世乖，乘流却把烏藤拗。
隨流入流眼卓朔，胸中涇渭元清濁。
曲爲今時一線通，老鼠何妨入牛角。
無限旁觀皆罔措，它家自有通霄路。
此理明明說向誰，笑倒無稱老禪虎。